Idrettslaget Braatt

Idrettslaget Braatt er en norsk fotball- og bryteklubb fra Kristiansund, stiftet 31. mars 1916.

Historikk

Idrettslaget Braatts historie

Idrettslaget Braatts historie starter helt tilbake i 1914 hvor 6 fotballklubber den 28. juni gikk sammen og stiftet Amts fotballkrets, hvor ett av disse var Ynglingeforeningens Idrettslag.

Ynglingeforeningens idrettslag ble stiftet 1. april 1912 og ble straks innmeldt i Norges Fotballforbund. Ledelsen i hovedforeningen så imidlertid med liten velvilje på den form for fritidsbeskjeftigelse som medlemmene i idrettslaget førte, og opinionen innen hovedforeningen ble etter hvert slik at medlemmene i idrettslaget fant at den eneste utvei, dersom de fortsatt skulle drive idrett, var å stifte en egen idrettsforening. Ledelsen i hovedforeningen fremsatte nemlig blant annet krav om at idrettslaget skulle melde seg ut av Norges fotballforbund og herved at bryting og boksing var uverdig sport for ynglinger. Fotball hadde de forsåvidt ikke noe imot, men nedla kategorisk forbud mot enhver form for utøvelse av sporten på søndager, noe som betydde at da var konkurransemuligheten borte. Vinteren 1916 ble nødvendigheten av å stifte egen idrettsforening diskutert av idrettslagets medlemmer i flere møter, og den 31. mars 1916 ble det enighet om å stifte et nytt idrettslag som fikk navnet Idrettslaget Braatt, med Olaf Gaupseth som klubbens første formann.

Stifterne tok med en gang sikte på at laget skulle drive allsidig idrett, og på programmet fra stiftelsen sto bryting, fotball, boksing og friidrett. Det ble vedtatt at lagets farger skulle være sort og gult, og snart ble de todelte sorte og gule draktene velkjente. Braatt-merket ble tegnet av Helge Sverdup og preget av cicelør O. Olberg fra Kristiania. Det var også Helge Sverdrup som tegnet Ørnemerket. De to idrettsgrener som viste seg å ha livets rett fra starten av var bryting og fotball, og disse har vært drevet kontinuerlig fram til i dag. Den idrettsgren som fremfor noen har gjort lagets navn kjent såvel nasjonalt som internasjonalt er brytesporten. Allerede høsten 1916 ble brytetreningen satt i gang i Pikeskolens gymnastikksal, og til tross for dårlig oppvarming og dårlig lys (parafinlamper) var lokalet fullsatt av ivrige aktive og passive medlemmer hver treningskveld.

Det første offentlige stevnet ble holdt i 1913 i friluft, mens den første klubbkonkurransen ble holdt i Pikeskolens gymnastikksal 25. mai 1917. Sistnevnte samlet 14 deltagere, og som dommere fungerte Olaf Gaupseth, Carl Bjørnæs og Petter Berge. Resultatene ble som følgende:

Junior
 1.-plass og klubbmester: Klaus Torske.
 2.-plass: Einar Røe.
 3.-plass: Ole Solbjør.
 4.-plass: Henry Rostad.
 5.-plass: Edvin Skjølsvik.

Fjærvekt
 1.-plass og klubbmester: Gaston Qvam.
 2.-plass: Einar Nergaard.
 3.-plass: Alf Neeraas.
 4.-plass: Petter Branem.

Lettvekt
 1.-plass og klubbmester: Johan Thoresen.
 2.-plass: Johan Rodin.
 3.-plass: Torberg Gaupseth.

Mellomvekt
 1.-plass og klubbmester: Arne Gaupseth.
 2.-plass: Jonas Taknæs.

Braatts første Norgesmester ble Arne Gaupseth som ble mester i mellomvekt A på Hamar i 1924. Arne hadde et stort år 1924, og som kronen på verket ble han tatt ut til å representere Norge under de olympiske leker i Paris samme år. Han plasserte seg som nummer 5 av 34 deltagere.
I de olympiske sommerleker i Amsterdam i 1928 fikk en annen Braatter representere Norge med flagget på brystet. Det var Robert Gaupseth som hadde en seier og et tap før han måtte trekke seg på grunn av skade. I samme OL deltok nok en Braatt-gutt, Karl Pedersen, som deltok for Sportsklubben 09 etter flytting til Oslo tidligere.

Norgesmestere i bryting for Idrettslaget Braatt

Fram til i dag har Idrettslaget Braatt følgende Norgesmestere

Senior
 Arne Gaupseth i 1924.
 Robert Gaupseth i 1929 og 1930.
 Iver Stokke i 1933, 1934, 1936, 1938, 1939, 1940 og 1946.
 Karl Fevåg i 1935, 1937 og 1939.
 Erling Rodin i 1956.
 Svein Lindstad i 1994, 1995, 1996 og 1997.
 Terje Måløy i 1995.
 Roe Kleive i 2000, 2001, 2002 og 2004.
 Ole J. Stene i 2001.
 Felix Baldauf i 2012.

Damer
 Anne Holten i 1986.
 Hege Reitan i 1987 og 1988.
 Trine Strand i 1989, 1993 og 2002.
 Linda Holmeide i 1990.
 Nina Amundsen i 1995.
 Hilde Holmeide i 1996.
 Solveig Helen Torske i 2003 og 2004.

Junior kvinne
 Solveig Helen Torske i 2004.

Ungdom Kvinne
 Solveig Helen Torske i 2000, 2002 og 2003.

Junior menn
 Erling Rodin i 1952 og 1954.
 Arne Berentzen i 1953.
 Anton Solbjør i 1953.
 Nico Åsbø i 1954.
 Alf Bjørshol i 1954.
 Helge Bjørshol i 1956.
 Jan Blikeng i 1959.
 Einar Myklebust i 1960.
 Jan Astad i 1962.
 Tore Hammer i 1981.
 Arne Olsen i 1988, 1989 og 1990.
 Svein Lindstad i 1989.
 Ole J. Stene i 1990.
 Terje Måløy i 1993, 1994, 1995 og 1997.
 Joacim Iversen i 2000 og 2001.
 Felix Baldauf i 2011 og 2012.

Ungdom menn
 Svein N. Olsen i 1979.
 Ola Løvold i 1983.
 Ole J. Stene i 1987, 1988 og 1989.
 Arne Olsen i 1987.
 Eskild Kjøl i 1993.
 Jan O. Knutsen i 1994.
 Terje Måløy i 1994.
 Felix Baldauf 2010
 Hudaifa Cedra 2012. 
Gutter
 Anders Kvisvik i 1958.
 Frank Olsen i 1959 og 1960.
 Ketil Kleive i 1962.
 Erik Sandblåst i 1962.
 Anton Bøifot i 1963, 1964 og 1965.
 Åge Helde i 1963.
 Svein A. N. Olsen i 1980 og 1981.
 Ole J. Stene i 1985.
 Roger Måløy i 1986.
 Per I. Nordfonn i 1988 og 1989.
 Eskild Kjøl i 1991.
 Felix Baldauf i 2006, 2009
 Khaled Cedra i 2010
 Lukas Baldauf i 2010
 Mikdad Cedra i 2011
Sumo
 Eren Gjægtvik i 1999 og 2000.
 Roe Kleive i 1999.
 Ole J. Stene i 2000.
 Khaled Cedra i 2012.
Sandbryting
 Khaled Cedra 2012 og 2013
Lag
 Ungdom i 1987, 1989 og 1990.
 Junior i 1989, 1991 og 1992.

Eksterne lenker
 
 Uavhengig supporterside av nordmørsfotball 

Fotballag i Kristiansund
Idrettslag i Kristiansund
Idrettslag etablert i 1916 i Norge
Fotballag etablert i 1916
Skøyteklubber i Norge
Bokseklubber i Norge
Artikler i skøytesportprosjektet
Bryteklubber i Norge